Diari Oficial de la Generalitat Valenciana


Sumari del DOGV 4910, del 24-12-2004 (2004/12100)

Procediment de fallida número 522/2003-A. Cèdula de notificació.
----------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12455


Organisme emissor
:   Jutjat de Primera Instància i Instrucció Número 3 de Torrent

Tipus de document
:   Anunci

Procediment de fallida número 522/2003-A. Cèdula de notificació. [2004/Q12542]
  
Antonio Benavent Beneyto, secretari judicial del Jutjat de Primera Instància i Instrucció número 3 de Torrent, mitjançant este edicte fa saber:
  
Que en el procediment de fallida número 522/2003, que se seguix en este jutjat a instàncies de la mercantil Arte en Metal y Vidrio, SA, representat per la procuradora Evelia Navarro Saiz, en què ha sigut nomenat comissari José Luis Ramos Fortea i dipositari Celestino Aparicio Argilés, s'ha dictat interlocutòria d'arxiu provisional de data 29 d'octubre de 2004, la part dispositiva de la qual, literalment, diu així:
  
«S'acorda l'arxiu provisional del present procediment de fallida voluntària de l'entitat Arte en Metal y Vidrio, SA, mentre no apareguen béns de la fallida susceptibles de liquidació, es deixen sense efecte tots els pronunciaments que es van acordar en la interlocutòria declaratòria de fallida de data 18 de setembre de 2003, i cessen en el seu càrrec el comissari i el dipositari d'esta.
  
Lliureu un manament per duplicat amb testimoniatge d'esta resolució, al registrador mercantil d'esta província una vegada ferma la present resolució.
  
Comuniqueu esta resolució als jutjats d'igual classe d'esta ciutat.
  
Publiqueu el corresponent edicte en el butlletí oficial de la Generalitat Valenciana i fixeu-lo, així mateix, al tauler d'anuncis d'este jutjat.
  
Comuniqueu l'arxiu provisional del present procediment de fallida voluntària a l'administració de Correus i Telègrafs d'esta ciutat, al ministeri fiscal i a les altres parts que han comparegut.
  
Lliureu els despatxos acordats a la procuradora Evelia Navarro Saiz perquè els curse i els gestione.
  
Procediu a la devolució de la fiança prestada en el seu dia per Gerardo Andreu Calas.
  
Es reserva a la part les accions penals que li corresponguen, les quals procedix exercir sense que siga necessària la qualificació prèvia de la fallida.
  
Contra la present resolució s'hi pot interposar un recurs d'apel·lació davant l'Audiència Provincial de València, que cal preparar en este jutjat, en el termini dels cinc dies següents a la notificació, i en la forma establida en l'article 457 de la Llei d'Enjudiciament Civil 1/2000.
  
Així ho acorda, mana i firma Carmen Alonso Hermosa, magistrada jutgessa del Jutjat de Primera Instància i Instrucció número 3 de Torrent (València), en done fe.
  
Magistrada jutgessa. Firmat i rubricat. Davant meu».
  
I perquè es complisca la publicació en el Diari Oficial de la Generalitat Valenciana, lliure el present edicte que es fixarà també al tauler d'anuncis d'este jutjat.
  
Es fa constar que el portador del present està facultat per a tindre'n cura del diligenciament.